Lolland-Falsters Stifts-Tidende, 1847-10-14
Den 24de Marts 1792 døde Generalmajor Johan Frederik v. Classen, Eier af Corselitze og Carlsfeldts Godser paa Falster samt af Frederiksværks Gods i Sjælland. Paa det Sidstnævnte havde han anlagt de blomstrende Kanon-, Gevær- og Krudtfabriker, hvorved han, fornemmelig under den nordamericanske Krig (177483). havde tjent sin store Formue. Da han var Enkemand, og barnløs, oprettede han den 28de Januar 1789 et mærkværdigt Testament, hvorved han med Undtagelse af nogle forholdsviis ubetydelige Legater bestemte hele sin efterladte Formue til veldædigt og almeennyttigt Brug Paa sit Dødsleie, Dagen førend sin Død, tilføiede han endnu et Codieil, som tildeels forandrede enkelte af de tidligere Bestemmelser, "og Sagnet fortæller, at dette blev til ikke ganske uden fremmed Jndflydelse, (S. 43). Testamentet har neppe nogensinde været fuldstændig bekjendtgjort, og man har idetmindste her paa Falster almindelig antaget, at Directionen med Flid holdt det hemmeligt, hvilket har givet Anledning til den vistnok ugrundede Formodning, at det kunde indeholde Bestemmelser til Bøndernes Gunst, som vare skjulte for disse, eller Legater til Private, som ikke vare fyldestgjorte. Efterat Christensen under nærværende Sag forgiæves paa det Kraftigste havde opfordret Directionen til at fremlægge det i dets Heelhed, har han selv tilveiebragt en ikke bekræftet Afskrift, som findes blandt de offentliggjorte Acter, og ved at fremlægge denne opfordret Vederparten til at erklære, hvorvidt samme er aldeles overeensstemmende med Generalmajor v. Classens sidste Villie, ikke blot at samtykke i, at dette antages at være Tilfældet. Men end ikke en saadan Erklæring har været at erholde, da Hr. Dahl kun svarer, at han har sammenholdt de af Christensen, citerede Steder med Originalen, og kun funden en væsentlig Uovereensstemmelse af et Par Ord, som han berigtiger. Som et Slags Jndledning hedder det i Testamentets Begyndelse: "Min Grundsætning er: at mit hele Efterladenskab skal i Fremtiden være en bestandig samlet Fond, der skal anvendes deels til at danne nyttige Mennesker til Statens Bedste, til at understøtte og befordre Vindskibelighed og Arbeidsomhed i de nødvendigste Deele for Landets Vel, og til at hjælpe og lindre Fattigdom og Elendighed. - Ligesom disse salutaire : heldbringende Øiemærkers Erholdelse have været den vigtigste Drivfjæder til mine Foretagelser, forsikkrer jeg mig om, at Bestræbelser, der have været saa mange Slags Farligheder og Vanskeligheder udsatte, have formedelst Hensigten, tildraget sig den Allerhøiestes saa udmærkede Beskjærmelse og Velsignelse, som ei heller vil savnes for Fremtiden, da jeg er forsikkret om, at de, der paatage sig at bestyre det Frederiksværkske) Fideicommis, handler fter Patriotisme og Menneskekjærlighed." De Bestemmelser, som have specielt Hensyn til Bønderne paa de falsterske Godser, og hvorom *) Dette Navn blev ved Codicillet forandret til det Classenske, da Frederiksværk blev afhændet til Prinds Carl af Hessen-Cassel, den nuværende Enkedronnings Fader. nærværende Sag fornemmelig dreier sig, lyde saaledes: "Paa mine til Fideicommisset henhørende Godser gives alle paa samme værende Bønder Arvefæste, og maa deres Hoveri bestemmes paa den allerømmeste og lemfældigste Maade, endog mildere end Love og Anordninger foreskrive, hvilke altid in casu dubio for i tvivlsomme Tilfælde skal udtolkes til Bøndernes Fordeel. J Almindelighed for hjælpes Bønderne paa alle mine Godser til at udgaae af Fællesskab og til at indrette deres Jordbrug paa fordeelagtigste Maade. Alle til min Dødsdag paa Godserne heftende Restancer enten hos Bønder eller Huusmænd eftergives.